شعر.. راضي بن محمد الطويل..
الأحساء
كنت أكبر من الي حواليني كثير
جالس وكل الي بعمري يركضون
واذا ركضوا حسّيت بفوادي يطير
كنّه يبي يلعب مع الي يلعبون
اتخيل اني بينهم لاعب خطير
والناس فالتشجيع ب اسمي يصرخون
دايم خيالي واسع وحلمي كبير
فيه الطموح يصير وهمومي تهون
يقيّد الكرسي جسد .. والروح غير
ماهي تقيّد دام لي راس ومتون
الوضع ياعالم ترا جداً مرير
يكفي نشوف بعينكم نظرات دون
حنا ترانا مثلكم والله خبير
في حالنا نرجي من المعبود عون
مانرجي استعطاف واموال وحرير
لنا عليكم حق اذا انتم تسمحون
خلّوا مواقفنا لنا والأمر خير
للكل .. والانصاف يرضي المؤمنون
والاندماج اول مانطلب والاخير
حنا سوا والله بأمره ما يكون .